stanford-oval/wikipedia huggingface dataset:
Speak Now
השפעה

Speak Now היה לאלבום הראשון של סוויפט שיצא בעשור השני של המאה ה-21. השפעתו על עולם המוזיקה, ועל סוגת הקאנטרי בפרט הוזכרה במאמרים שונים. בריטני מק'קנה מבילבורד קבעה כי: "בעת שסוויפט התנדנדה באלבום הבכורה שלה, Taylor Swift, ונכנסה לספרי ההיסטוריה עם Fearless,‏ Speak Now היה ונשאר האמירה האמנותית השלמה ביותר שלה, כמו גם העובדה שהוא ייצג אותה במלוא הדרתה ואת מי שהיא אוהבת ואכפת לה ממנו". במגזין Substream קבעו כי "Speak Now שינה את הקריירה שלה והפך למגנום אופוס שלה", והוסיפו ש"קשה לזכור תקופה בה טיילור סוויפט לא הייתה אחד האמנים הגדולים בעולם". אלכס מקפרסון מגרדיאן קבע ש"האלבום נחשב לאות הניצחון של סוויפט" וציין את השירים "Mine" ו-"Enchanted" כשירים שבולטים בו במיוחד. ב-NME קבעו ש"האלבום מתגאה במילים יוצאות דופן בקריירה של סוויפט".
השפעתו של Speak Now על עולם המוזיקה וסוגת הקאנטרי בפרט, התבטאה בכך שהוא קבע שני שיאי גינס כבר שיצא; "האלבום הדיגיטלי שנמכר במהירות הגבוהה ביותר – לזמרת" ו"האלבום שנמכר במהירות הגבוהה ביותר בארצות הברית – לזמרת קאנטרי". Speak Now הגיע למקום הראשון במצעד בילבורד 200 לאלבומים, והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הוא הפך לאלבום עם נתון המכירות הגבוה ביותר לשבוע הבכורה מזה חמש שנים, שבוע הבכורה החמישי המוצלח ביותר בכל הזמנים עבור אישה, שבוע הבכורה השלישי הטוב ביותר בכל הזמנים לאלבום הקאנטרי (האלבום עם המכירות הגבוהות ביותר בשבוע הראשון הוא אלבומה של סוויפט, Red, שיצא שנתיים לאחר מכן) ושבוע הבכורה הטוב ביותר בארצות הברית בשנת 2010. בסוף שנת 2011, הוכרז כי היה לאלבום הקאנטרי המצליח ביותר בארצות באותה השנה, כמו גם אחד מ-100 האלבומים הנשיים המצליחים ביותר בכל הזמנים במדינה. בנוסף, הועמד לפרס גראמי בקטגוריית "אלבום הקאנטרי הטוב ביותר" והיה לשני שלה ברציפות שמצליח לעשות זאת.
בדצמבר 2020, לאחר צאת אלבום האולפן התשיעי שלה, Evermore, נבחר Speak Now לאלבום הטוב והמשפיע ביותר של סוויפט על ידי מגזין Insider (אנ'). צוין שם ש"כל סימני החתימה שלה נמצאים באלבום הזה, כמו גם היותו אלבום שמכיל מילים כנות להפליא על שברון לב ("Dear John",‏ "Last Kiss"), רצועות דיס ("Mean",‏ "Better than Revenge"), וסיפור מתפתח ("Mine")".
קרדיטים

כל הקרדיטים שלהלן לקוחים מהערות האלבום של Speak Now.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  טיילור סוויפט – שירה, גיטרה אקוסטית, מחיאות כפיים, הרמוניה קולית, בנג'ו  נייתן צ'פמן – בנג'ו, גיטרה בס, פנדר רודס, גיטרת 12 מיתרים, גיטרה חשמלית, גיטרה אקוסטית, מחיאות כפיים, מנדולינה, אורגן, פסנתר, סינתיסייזר, הרמוניה קולית  טום בוקובאץ' – גיטרה חשמלית  ניק בודה – תופים  כריס קרמייקל – מיתרים  סמית' קארי – גיטרת לאפ סטיל  אריק דארקן – כלי הקשה  קייטלין אוונסון – הרמוניה קולית  שאנון פורסט – תופים  ג'ון גרדנר – תופים  רוב חג'אקוס – פידל |  עמוס הלר – גיטרה בס  ליז האט – הרמוניה קולית  טים לאואר – האמונד B3  טים מארקס – גיטרה בס  מייק מדוס – גיטרה חשמלית, מחיאות כפיים  גרנט מיקלסון – גיטרה חשמלית  מייקל רודס – גיטרה בס  פול סידוטי – גיטרה חשמלית  טומי סימס – גיטרה בס  בריאן סאטון – גיטרה אקוסטית, גיטרת 12 מיתרים, יוקולילי, נשיונל  אל וילסון – מחיאות כפיים, כלי הקשה |  |  |  |  |  |  |
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  טיילור סוויפט – כיוון שירת רקע, הערות אלבום, כתיבה, הפקה  נייתן צ'פמן – הנדסה, הפקה, תכנות  צ'אק איינליי – הנדסה  ג'וזף אנתוני בייקר – צילום  סטיב בלאקמון – עוזר  דרו בולמן – עוזר, עוזר הנדסה, הנדסה  טריסטן ברוק-ג'ונאס – עוזר הנדסה  דייוויד בראיינט – עוזר הנדסה  פול בקמסטר – ניצוח, עיבודים תזמורתיים  ג'ייסון קמפבל – תיאום הפקה  צ'אד קרלסון – הנדסה  כריס קרמייקל – הלחנה, סידור מיתרים  ג'וזף קאסל – עיצוב אופנה  סטיב צ'רצ'רד – הנדסה  מארק קרו – הנדסת מיקסינג  דין גילארד – הפקה, מיקסינג, כלי נגינה נוספים  ג'ד האקט – הנדסה  ג'רמי האנטר – הנדסה  אוברי הייד – מלתחה  סוזי קטאיאמה – תיאום תזמורתי |  סטיב מרקנטוניו – הנדסה  סת' מורטון – עוזר הנדסה  אמילי מולר – עוזרת הפקה  ג'מה מורדיאן – עיצוב שיער  ג'ון נטי – עוזר הנדסה  בת'אני ניומן – עיצוב, איורים  ג'וש ניומן – עיצוב, איורים  ג'סטין ניבנק – הנדסה, מיקסינג  מארק פטצ'יה – עוזר הנדסה  ג'ואל קווילן – הנדסה  מאט ראוש – עוזר  לואל ריינולדס – הנדסה  מייק רוני – עוזר הנדסה  אוסטין סוויפט – צילום  טוד טידוול – עוזר הנדסה, הנדסה  לורי טורק – מייק-אפ  מאט וורד – הפקה, מיקסינג, כלי נגינה נוספים  האנק ויליאמס – מאסטרינג  בריאן דייוויד ויליס – הנדסה  נייתן יארבורו – עוזר הנדסת מיקסינג |  |  |  |  |  |  |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 16 |
|  אוסטרליה | מצעד האלבומים האוסטרלי | 1 |
|  אוסטרליה | מצעד אלבומי הקאנטרי | 1 |
|  איטליה | מצעד האלבומים האיטלקי | 16 |
|  אירלנד | מצעד האלבומים האירי | 6 |
|  ארצות הברית | בילבורד 200 | 1 |
|  ארצות הברית | מצעד אלבומי הקאנטרי | 1 |
|  גרמניה | GfK – טופ 100 | 15 |
|  דנמרק | היטליסטן | 26 |
|  הולנד | מצעד 100 האלבומים ההולנדיים | 17 |
|  הממלכה המאוחדת | מצעד האלבומים הבריטי | 6 |
|  ולוניה | אולטראטופ 40 | 45 |
|  יפן | אוריקון | 6 |
|  מקסיקו | טופ 100 – מקסיקו | 8 |
|  נורווגיה | VG-lista | 4 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 10 |
|  סקוטלנד | מצעד האלבומים הסקוטי | 5 |
|  פלנדריה | אולטראטופ 50 | 18 |
|  צרפת | SNEP | 39 |
|  קוריאה הדרומית | סירקל צ'ארט | 28 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 18 |
|  שווייץ | המצעד השווייצרי | 17 |
מיקומי שיא > מצעדי סוף שנה

|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 15 |
|  ארצות הברית | בילבורד 200 | 9 |
|  ארצות הברית | מצעד אלבומי הקאנטרי | 1 |
|  הממלכה המאוחדת | מצעד האלבומים הבריטי | 163 |
|  ניו זילנד | המצעד הניו זילנדי הרשמי | 15 |
|  קנדה | מצעד האלבומים הקנדי | 15 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 51 |
|  ארצות הברית | בילבורד 200 | 2 |
|  ארצות הברית | מצעד אלבומי הקאנטרי | 1 |
|  קנדה | מצעד האלבומים הקנדי | 9 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  ארצות הברית | בילבורד 200 | 45 |
|  ארצות הברית | מצעד אלבומי הקאנטרי | 18 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 73 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 115 |
|  ארצות הברית | מצעד האלבומים העצמאיים | 14 |
|  ארצות הברית | מצעד אלבומי הקטלוג | 38 |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 39 |
|  ארצות הברית | בילבורד 200 | 50 |
|  ארצות הברית | מצעד אלבומי הקאנטרי | 17 |
מיקומי שיא > מצעדי כל הזמנים

|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 671 |
|  ארצות הברית | בילבורד 200 | 66 |
|  ניו זילנד | המצעד הניו זילנדי הרשמי | 444 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| אירלנד (IRMA) | זהב | 7,500 |
| ארצות הברית (RIAA) | פלטינה 6× | 6,000,000 |
| ברזיל (Pro-Música Brasil) | זהב | 20,000 |
| הממלכה המאוחדת (BPI) | פלטינה | 300,000 |
| יפן (RIAJ) | זהב | 100,000 |
| נורווגיה (IFPI Norway) | זהב | 15,000 |
| ניו זילנד (RMNZ) | פלטינה | 15,000 |
| סינגפור (RIAS) | פלטינה | 10,000 |
| קנדה (Music Canada) | פלטינה 3× | 240,000 |
סיכום
| בכל העולם | — | 11,000,000 |
 מכירות + הזרמת מדיה בלבד
פרוטוקול מפוטו

פרוטוקול מפוטו (באנגלית: Maputo Protocol), או בשמו המלא: הפרוטוקול לאמנה האפריקאית על זכויות האדם והעם על זכויות האישה באפריקה, הוא אמנה בינלאומית לזכויות אדם שהוצעה על ידי האיחוד האפריקאי, ונכנסה לתוקף ב-2005. רבות ממדינות אפריקה לא קיבלו אותה. האמנה מבטיחה זכויות מקיפות לנשים, לרבות הזכות לקחת חלק בתהליך הפוליטי, שוויון חברתי ופוליטי בדומה לגברים, אוטונומיה משופרת בהחלטות בריאות מינית ורבייה, והפסקת השחתת איבר המין הנשי. האמנה אומצה על ידי האיחוד האפריקאי במפוטו, בירת מוזמביק, בשנת 2003 כחלק מההאמנה האפריקאית בדבר זכויות אדם ועמים (שאומצה ב-1981, ונקבעה על ידי האו"ם כמחייבת ב-1986, למדינות שאשררו אותה).
היסטוריה > תחילת פיתוח הפרוטוקול

בהמשך להכרה בכך שזכויות נשים נדחקו לעיתים קרובות לשוליים בהקשר של זכויות אדם, מפגש שאורגן על ידי נשים בחוק ופיתוח באפריקה (WiLDAF) במרץ 1995, בלומה, טוגו, קרא לפיתוח פרוטוקול ספציפי לאמנה האפריקאית על זכויות האדם והעם כדי לטפל בזכויות נשים. אספת הארגון לאחדות אפריקה (OAU) הסמיכה את הוועדה האפריקאית לזכויות אדם וזכויות העמים (ACHPR) לפתח פרוטוקול כזה ביוני 1995, באדיס אבבה.
טיוטה ראשונה שהופקה על ידי קבוצת מומחים של חברי ההתאגדות האפריקאית לזכויות אדם ועמים African Commission on Human and Peoples' Rights ‏ ACHPR, נציגים של ארגונים לא ממשלתיים אפריקאים ומשקיפים בינלאומיים, שאורגנה על ידי ה-ACHPR בשיתוף עם ועדת המשפטנים הבינלאומית, הוגשה ל-ACHPR במושב ה-22 שלה באוקטובר 1997, והופצה להערות לארגונים לא ממשלתיים אחרים. עדכון של הפרוטוקול בשיתוף עם ארגונים לא ממשלתיים מעורבים התקיים בישיבות שונות מאוקטובר עד ינואר, ובאפריל 1998, הישיבה ה-23 של ה-ACHPR אישר את מינויה של ז'וליאן אונדזיאל גנלנגה, עורכת דין בקונגו, לכתבת המיוחדת הראשונה לזכויות נשים במדינה. אפריקה, המחייבת אותה לפעול לאימוץ טיוטת הפרוטוקול על זכויות נשים. מזכירות ה-OAU קיבלה את הטיוטה שהושלמה ב-1999, ובשנת 2000 באדיס אבבה היא מוזגה עם טיוטת האמנה על שיטות עבודה מסורתיות במושב משותף של הוועדה הבין-אפריקאית וה-ACHPR. לאחר עבודה נוספת בפגישות ובכנסים של מומחים במהלך שנת 2001, התהליך נתקע והפרוטוקול לא הוצג בפסגת הפתיחה של ה-AU ב-2002.
בתחילת 2003, קבוצת Equality Now אירחה כנס של קבוצות נשים, כדי להשפיע על האיחוד האפריקאי לאמץ את הפרוטוקול, והטקסט של הפרוטוקול הועלה לסטנדרטים בינלאומיים. הלובינג הצליח, האיחוד האפריקאי חידש את התהליך והמסמך המוגמר אומץ רשמית על ידי פסגת המדור של האיחוד האפריקאי, ב-11 ביולי 2003.
היסטוריה > הסתייגויות

בפסגת מפוטו, הביעו מספר מדינות הביעו הסתייגויות מהפרוטוקול ולא קיבלו אותו. תוניסיה, סודן, קניה, נמיביה ודרום אפריקה רשמו הסתייגויות לגבי חלק מסעיפי הנישואין. למצרים, לוב, סודן, דרום אפריקה וזמביה היו הסתייגויות לגבי "הפרדה שיפוטית, גירושין וביטול נישואים". בורונדי, סנגל, סודן, רואנדה ולוב הסתייגו מסעיף 14, המקנה לנשים את "הזכות לבריאות ושליטה על רבייה". לוב הביעה הסתייגות מסעיף המכיר בזכויות הנשים בנוגע לסכסוכים זוגיים.
היסטוריה > תהליך אשרור

הפרוטוקול המתוקן אומץ על ידי האיחוד האפריקאי ב-11 ביולי 2003 בפסגה השנייה שלו במפוטו, מוזמביק. ב-25 בנובמבר 2005, לאחר שאושרר על ידי 15 המדינות הנדרשות באיחוד האפריקאי, הפרוטוקול נכנס לתוקף.
נכון ליולי 2019, מתוך 55 המדינות החברות באיחוד האפריקאי, 49 חתמו על הפרוטוקול ו-42 אישרו והפקידו את הפרוטוקול. מדינות ה-AU שעדיין לא חתמו ולא אשררו את הפרוטוקול הן בוצואנה, מצרים ומרוקו. המדינות שחתמו אך טרם אשררו הן בורונדי, הרפובליקה המרכז אפריקאית, צ'אד, אריתריאה, מדגסקר, ניז'ר, רפובליקת סהרה הערבית הדמוקרטית, סומליה, דרום סודן וסודאן.
טקסט הפרוטוקול

הסעיפים העיקריים בפרוטוקול הם:
סעיף 2: ביטול אפליה נגד נשים
סעיף 3: הזכות לכבוד
סעיף 4: הזכויות לחיים, לשלמות ולביטחון של האדם
סעיף 5: ביטול פרקטיקות מזיקות
הכוונה היא להשחתה באיבר המין הנשי ולפרקטיקות מסורתיות אחרות המזיקות לנשים.
סעיף 6: נישואין
סעיף 7: פרידה, גירושין וביטול נישואין
סעיף 8: גישה לצדק והגנה שווה בפני החוק
סעיף 9: זכות להשתתפות בתהליך המדיני וקבלת ההחלטות
סעיף 10: הזכות לשלום
סעיף 11: הגנה על נשים בסכסוכים מזוינים
סעיף 12: זכות לחינוך והכשרה
סעיף 13: זכויות רווחה כלכלית וחברתית
סעיף 14: בריאות וזכויות רבייה
סעיף 15: זכות לביטחון תזונתי
סעיף 16: זכות לדיור הולם
סעיף 17: הזכות להקשר תרבותי חיובי
סעיף 18: הזכות לסביבה בריאה ובת קיימא
סעיף 19: הזכות לפיתוח בר קיימא
סעיף 20: זכויות אלמנות
סעיף 21: זכות ירושה
סעיף 22: הגנה מיוחדת על נשים מבוגרות
סעיף 23: הגנה מיוחדת לנשים עם מוגבלויות
סעיף 24: הגנה מיוחדת על נשים במצוקה
סעיף 25: תרופות ורפואת נשים מבוססת מדע
התנגדות

ישנן מספר נקודות שנויות במחלוקת בפרוטוקול, שהביאו לכך שלא התקבל על ידי מדינות רבות. נקודות אלה הן בעיקר, אך לא רק:
זכות האישה לשליטה על הרבייה, אמצעי מניעה והפלות. ההתנגדות לסעיפים אלה לא באה רק מצד גורמים שמרנים אפריקאים, אלא גם קתולים ונוצרים אחרים.
הסעיפים שדנים באיסורים על השחתת איבר המין הנשי, נישואים פוליגמיים ושיטות מסורתיות אחרות. ההתנגדויות לכך מגיעה בעיקר מצד מוסלמים.
התנגדות > התנגדות נוצרית

האפיפיור בנדיקטוס ה-16 תיאר את הסעיף המקנה לנשים את הזכות שלהן על גופן ואת זכותן לרבייה, כ"ניסיון למתן לגיטימציה בחשאי להפלה". הבישופים הקתולים של אפריקה מתנגדים לפרוטוקול מפוטו מכיוון שהוא מגדיר הפלה כאחת מ"זכויות האדם". תנועות נגד הזכות להפלה מלאכותית, בעיקר תנועות אמריקאיות אוונגליסטיות, מתארות את הכנסת הסעיף כ"הכנסת סוס טרויאני לסדר יום רדיקלי".
באוגנדה, התנגדה המועצה הנוצרית המשותפת למאמצים לאשרר את האמנה, בטענה שסעיף 14, הדורש לאפשר הפלה "במקרים של תקיפה מינית, אונס, גילוי עריות, וכאשר המשך ההריון מסכן את בריאותה הנפשית והפיזית של האם או חיי האם או העובר", אינם עולים בקנה אחד עם המוסר הנוצרי המסורתי. במכתב פתוח לממשלה ולתושבי אוגנדה בינואר 2006, קבעה ועידת הבישופים הקתולים של אוגנדה את התנגדותם לאשרור פרוטוקול מפוטו. למרות זאת הוא אושרר באוגנדה ב-22 ביולי 2010.
התנגדות > התנגדות מוסלמית

בניז'ר, דחה הפרלמנט את הפרוטוקול, ברוב של 42 מול 31 תומכים, עם 4 נמנעים. מדינה זו בעלת הרוב המוסלמי, היו נפוצות מספר מסורות שהפרוטוקול אוסר, ולא התקבלו על ידי הפרלמנט המקומי. קבוצות נשים מוסלמיות בניגריה בשנת 2009 התאספו בניאמיי כדי למחות על מה שכינו "פרוטוקולי מפוטו השטניים", תוך ציון המגבלות לגיל הנישואין של נערות והזכות להפלה כמעוררות התנגדות.
מצד שני, בג'יבוטי אושרר הפרוטוקול בפברואר 2005 לאחר דיונים בוועידה תת-אזורית בנושא השחתת איבר המין הנשי. דיונים אלה שאומצו על ידי ממשלת ג'יבוטי פורסמו במסמך המצהיר כי הקוראן אינו תומך בהשחתת איבר מין, ולהפך גרימת מום באברי המין בנשים היא הנוגדת את מצוות האסלאם.
ראו גם

זכויות האישה
הערות שוליים

↑  AU Executive Council endorses protocol on women's rights, Panafrican News Agency (PANA) Daily Newswire, 7 September 2003
↑  African Union: Rights of Women Protocol Adopted, press release, Amnesty International, 22 July 2003
↑  UNICEF: toward ending female genital mutilation, press release, UNICEF, 7 February 2006
↑  "List of countries which have Signed, Ratified/Acceded the Maputo Protocol" (PDF) (באנגלית). African Union. 19 ביולי 2020. {{cite web}}:  (עזרה)
↑  Pope to diplomats: Respect for rights, desires is only path to peace, 8 January 2007, Catholic News Service
↑  Marking The International Day of Women, 8 March 2008, Vatican Radio
↑  Rights Treaty in Uganda Snags on 'African Values', Women's eNews, 2 June 2008
↑  Open Letter to the Government and People of Uganda Concerning the Ratification of the Protocol to the African Charter on Human Rights and Peoples' Right: On the Rights of Women in Africa, Catholic Bishops' Conference of Uganda, document hosted at Eternal Word Television Network
↑  "Gandi Blogs". africa4womensrights.org. נבדק ב-2020-12-22.
↑  Niger MPs reject protocol on women's rights, Independent Online, 6 June 2006
↑  JOURNÉE NATIONALE DE LA FEMME NIGÉRIENNE: Les femmes musulmanes s’opposent aux ‘’textes sataniques’’ relatifs à la femme. Mamane Abdou, Roue de l’Histoire (Niamey) n° 456. 14 May 2009.
↑  Djibouti ratifies the Maputo Protocol against the practice. Conference in Djibouti affirms Koran says nothing about it, WADI
↑  DJIBOUTI: Anti-FGM protocol ratified but huge challenges remain, 14 December 2008, IRIN
| --- | --- |
בקרת זהויות :  LCCN: no2007034958  VIAF: 180505807   WorldCat (עם VIAF): 180505807
ניסים שובל

| --- | --- |
אין תמונה חופשית
 לידה:  1941 בולגריה
 פטירה:  1986  (בגיל 45 בערך) ישראל
 תאריך עלייה:  1945
 מוקד פעילות:  ישראל 
 עיסוק:  מלחין ‏•‏‏ מנצח ‏•‏‏ פזמונאי
 שפה מועדפת:  עברית 
 
ניסים שובל (1941 בבולגריה – 1986 בישראל) היה מלחין, מנצח, פזמונאי ומעבד מוזיקלי ישראלי, ואביה של הזמרת גיתית שובל.
ביוגרפיה

שובל נולד ב-1941, בשלביה המתקדמים של מלחמת העולם השנייה והשואה, בבולגריה עם המופיליה. הוא נשלח יחד עם אחותו ואימו למחנה ריכוז ביוון. בגיל 5, לאחר תום המלחמה, עלה לישראל יחד עם משפחתו. לימים סיפר שכשהיה על ספינת המעפילים נהגו תושבי הארץ לספר לו על טעם התפוזים הישראליים. שובל, שדמיין את התפוז כפרי מלא בקצפת, נחל אכזבה גדולה כשטעם תפוז מר. הוא הגיע לקיבוץ שפיים, והחל לספר את סיפורו לבני הנוער בגילו.
בשנה לא ידועה החל לעבוד ב"קול ישראל". בשנת 1968 הלחין עבור הצמד המוזיקלי אילן ואילנית את הסינגל "הילדים של סיון", שנכלל באלבומם השני, "סביב לעולם". כשנתיים לאחר מכן פורסם "שיהיה מחר" בביצוע אלכסנדרה. הוא הפך לאחד השירים המוכרים ביותר שלה, ואף הגיע בשיאו למקום ה-16 במצעד הפזמונים השבועי של רשת ג'. שובל המשיך לעבוד עם אלכסנדרה גם בהוצאת השיר "לאהוב אותך כרע", שהגיע בשיאו למקום ה-19 ברשת ג'.
בשנת 1981 הלחין עבור עפרה חזה את השיר "העיר מדברת אליך" מתוך האלבום "בוא נדבר". הוא נפטר בהמשך השנה בגיל 45 בערך.
הערות שוליים

↑  ניסים שובל ז"ל, בן 5, ממחנה ריכוז ביוון למוזיקה של "קול ישראל", ילדי השואה
↑  שיהיה מחר, פזמונט
↑  לאהוב אותך כרע, פזמונט
| --- | --- |
בקרת זהויות :  MusicBrainz: 4cde4bf7-25b4-401f-9526-0983b6e7acfb
הצבא הרומי בתקופת הקיסרות המוקדמת

פסלון של פרש רומי מהמאה ה-1 לספירה; נמצא על קברו של קצין פרשים רומי במאה ה-19
הצבא הרומי בתקופת הקיסרות היווה את בסיס כוחם הפוליטי של קיסרי רומא. מקורו בארגון מחדש של הצבא הרומי שנעשה לאחר ניצחונו של אוגוסטוס בקרב אקטיום. בניגוד לצבא הרומי בתקופת הרפובליקה הצבא בתקופת הקיסרות היה צבא מקצועי שישב דרך קבע בפרובינקיות.
עם תום מלחמת האזרחים וניצחונו של אוגוסטוס על מרקוס אנטוניוס, אוגוסטוס פנה לארגון מחדש של הצבא. מתוך 60 הלגיונות ששירתו, רק 28 נשארו לשרת כצבא הסדיר, בעוד שהשאר שוחררו. הצבא נשבע שבועת אמונים לפרינקפס, ושדרות הפיקוד הופקדו תמיד בידי בני משפחתו של אוגוסטוס. בכך הפך אוגוסטוס את הצבא לאלמנט שמרני התומך במשטר, ומנע אפשרות שמצביאים פופולריים ינצלו את כוחם הצבאי, לשם ניסיון הפיכה כנגד השלטון, כפי שקרה מספר פעמים בימי הרפובליקה.
מלבד העובדה שהצבא היה כפוף למרות הקיסר, ושהחיילים בדרגות הזוטרות היו מתנדבים שראו בשירותם קריירה, הצבא הרומי בקיסרות היה ממשיכו של הצבא הרפובליקני, בתקופה שאחרי הרפורמות של גאיוס מריוס. אולם ההבדל הגדול הוא שעידן הכיבושים של שטחים חדשים הסתיים במידה רבה, בשלהי תקופת שלטונו של אוגוסטוס. לאחר מותו כמעט שלא נכבשו פרובינקיות חדשות. הצבא החל להתרכז בעיקר בשמירה על הקיים, בין אם בדיכוי מרידות של העמים הכבושים, ובין אם בקיום מסעות עונשין, כנגד הברברים שהעזו לחדור לשטחה של האימפריה.
לעובדה שהצבא בפרובינקיות הוצב ליד ערים, הייתה השפעה חשובה על תהליך הרומניזציה של האוכלוסייה המקומית. רבים מהלגיונרים בחרו להישאר בפרובינקיה עם שחרורם, ולהתחתן עם בנות המקום, ורבים מן המקומיים הועסקו בחיילות העזר ובכך ספגו את תרבותה של רומא. אולם לא תמיד הדבר היה כך, ויש מקומות שמחנות הלגיונות עוררו התמרמרות בקרב האוכלוסייה המקומית, והביאה אותה למרוד כנגד כוחה של רומא.
ההיסטוריון דיו קסיוס מצטט נאום של הקיסר מרקוס אורליוס בפני חייליו בשנת 175, בו הוא מתייחס לחייליו של המורד אבידיוס קסיוס – "קיליקיים, סורים, יהודים ומצרים". ייתכן ואזכור זה מלמד על כך שבתקופה זו יהודים עדיין שרתו לעיתים בצבאות הרומיים.
הערות שוליים

↑  Cassius Dio, Roman History,  LXXI, 25:1, apud: Xiphilinus
↑  M. Stern, Greeks and Latin Authors on Jews and Judaism, Vol.2, CXXII. Cassius Dio, p. 406
ערך זה הוא קצרמרבנושא צבא. אתם מוזמנים לתרום לוויקיפדיה ו.
שיר קלמנוביץ

שיר קלמנוביץ (נולדה ב-1991) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008).
ביוגרפיה

קלמנוביץ נולדה עם שיתוק מוחין, גדלה ברמת השרון ופעילה במרכז הספורט לנכים של איל"ן ברמת גן.
בשנת 2007 זכתה באליפות העולם בשחייה לנכים בארבע מדליות זהב ובמדליית כסף: מדליית זהב במשחה ל-100 מטר בסגנון חזה עם תוצאה של 2:15 דקות, מדליית זהב במשחה ל-100 מטר בסגנון חתירה עם תוצאה של 1:57 דקות, מדליית זהב במשחה ל-50 מטר בסגנון גב עם תוצאה של 1:03 דקות, מדליית זהב במשחה ל-50 מטר בסגנון חזה מדליית כסף במשחה ל-50 מטר בסגנון חתירה.
במשחקים הפאראלימפיים בייג'ינג (2008) התחרתה בחתירה בתחרות רביעייה (עם אנסטסיה דוברובולסקי, אנדריי זוכבאיה, ראובן מגנאג'י וההגאי גנדי סנדלר) והם דורגו במקום ה-12 בדירוג הכללי.
קלמנוביץ התגייסה לשירות צבאי מלא.
הערות שוליים

↑  אברהם תשובה‏, הצלחות לישראלים באליפות העולם לנוער בשחייה לנכים, באתר וואלה, 4 באפריל 2007
↑  אברהם תשובה, אליפות החורף בשחיה: זהב לפלוטניקוב ולפיזרו, באתר ynet, 14 במרץ 2010
|  משלחת ישראל למשחקים הפאראלימפיים בייג'ינג (2008)  |
| --- | --- | --- |
|  אופני יד | נתי גרוברג |  |
|  אתלטיקה | בזה נבבה |  |
|  חץ וקשת | עמית דרור |  |
|  חתירה | פסקל ברקוביץ •  אלי נאווי • חתירה זוגית (איגור קוגן, מרי קוגן) רביעייה מעורבת (אנסטסיה דוברובולסקי, אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) |  |
|  טניס |  שרגא ויינברג • אילנית פרידמן •  בועז קרמר |  |
|  טניס שולחן | דוד אלטרץ • לירן גבע • זאב גליקמן • שמואל שור |  |
|  כדורסל | נבחרת ישראל בכדורסל כיסאות גלגלים (גברים) (אריאל אוטולנגי, אלון דור-און, ליאור דרור, דוד דרעי, לירן הנדל, שי חיים, אבי לרמן, דותן מישר, רון פורמן, רותם פיליפס (קפטן), רועי רוזנברג, אייל שרטוב) |  |
|  קליעה |  דורון שזירי |  |
|  רכיבה | עומר בן-דור |  |
|  שחייה | זיו בטר • יזהר כהן • קרן לייבוביץ' • ליעוז עמר •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) |  |
קהילת יהודי קייב

| --- | --- |

בול שהונפק לזכר נרצחי באבי יאר
 מדינה:  אוקראינה אוקראינה
 אזור זמן:  UTC +2
  (למפת אוקראינה מוגדלת) דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםקייב(למפת אוקראינה רגילה) דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםקייב
קהילה יהודית בקייב התקיימה בהפוגות מאז המאה השמינית. במהלך פרעות ת"ח–ת"ט בשנת 1648 נרצחו רוב יהודי העיר בידי קוזאקים זפורוז'ים יחד עם מרבית יהודי אוקראינה.
לאחר הקמת הרפובליקה הסובייטית הסוציאליסטית האוקראינית האוכלוסייה היהודית גדלה במהירות. לפני הכיבוש הגרמני הצליחו יותר מ-100,000 מתוך 160,000 יהודי העיר להימלט ממנה. אחרי המלחמה קבעה ועדת חקירה סובייטית שבקייב נרצחו 195,000 אזרחים ושבויי-מלחמה בתאי-גאזים ניידים וביריות, מהם יותר ממאה אלף בבאבי-יאר.
לאחר שואת יהודי אוקראינה חזרו היהודים ששרדו לעיר. היהודים שחזרו לקייב המשוחררת נתקלו באיבת התושבים, שרבים מהם יצאו נשכרים ברכוש מן הטבח הגדול. ובכל זאת תוך 15 שנים צמח בעיר יישוב יהודי בן 200,000 ומעלה (על פי מפקד רשמי משנת 1959 רק 154,000).
בשנת 1997, אחרי העלייה הגדולה לישראל, התגוררו בקייב כ־110,000 יהודים, יותר משליש מיהודי אוקראינה כולה. ההערכות כיום נעות בין 50,000 ל-110,000 יהודים.
היסטוריה

סוחרים יהודים הגיעו לקייב במאה השמינית; העיר הייתה אז צומת דרכים חשוב בין ארצות המזרח למערב אירופה. בגניזת קהיר נמצא מכתב בעברית משנת 930, ובו פנייה ליהודי קהילות אחרות לסייע בפדיון יהודי מקייב שנאסר בגלל חוב. שמות היהודים במכתב הם עבריים, סלאביים וטורקיים.
לקראת סוף שנת ד'תש"ץ (1030) ניסו שליחים מארץ הכוזרים לגייר את ולדימיר, הנסיך של קייב; באותה התקופה כבר הייתה קהילה יהודית בעיר.
קייב נזכרת בתיאורי המסעות של בנימין מטודלה ושל פתחיה מרגנסבורג בני המאה ה-12; ר' משה מקיוב עמד אז בקשרי מכתבים עם רבנו תם במערב ועם הגאון שמואל בן עלי במזרח.
תחת שלטון הטטרים (1320-1240) זכו היהודים להגנת הכובש, למורת רוחם של תושבי העיר הנוצרים. כשנכללה קייב בנסיכות ליטא קיבלו היהודים זכויות מיוחדות להגנת הנפש והרכוש. באותה התקופה היו יהודים שצברו הון עתק מחכירת מיסים.
במהלך הפלישה המונגולית לנסיכויות הרוסיות הקהילה נהרסה יחד עם שאר חלקי העיר, אך הקהילה התחדשה עם רכישת העיר על ידי האיחוד הפולני-ליטאי. בתקופת השלטון הפולני-ליטאי הורשו היהודים להתיישב בעיר. הקהילה גדלה בחומר וברוח; במאה ה-15 חיבר ר' משה מקייב פירושים ל"ספר היצירה" ולפירושיו של אברהם אבן עזרא, וניהל ויכוחים עם הקראים. בפשיטת הטטרים ב-1482 נלקחו רבים מיהודי העיר בשבי, וכעבור 13 שנה גורשה הקהילה עם שאר קהילות ליטא. הקהילה נתחדשה עם ביטול האיסור כעבור שמונה שנים, אך היהודים גורשו שוב בשנת 1619.
היסטוריה > תקופת הרנסאנס

כעבור מאה שנה לערך השיגו העירונים ממלך פולין (שהתאחדה עם ליטא ב-1569) צו האוסר יישוב-קבע של יהודים או רכישת נכסי דלא ניידי בידיהם בעיר (הצו משנת 1619). המעטים שהוסיפו להתגורר בקייב נפגעו ורובם נרצחו בגזרות ת"ח–ת"ט (1648), ועם סיפוח העיר לרוסיה ב-1667 חודש האיסור על מגורי יהודים במקום.
במהלך מרד חמלניצקי בשנת 1648 נרצחו רוב יהודי העיר בידי קוזאקים זפורוז'ים יחד עם מרבית יהודי אוקראינה. לאחר הכיבוש הרוסי בשנת 1654, יהודים לא הורשו להתיישב בעיר.[דרושה הבהרה]